देश आज 75वां स्वतंत्रता दिवस मना रहा है. देशवासी स्वतंत्रता दिवस के जश्न में डूबे हैं. छत्तीसगढ़ में भी विविध कार्यक्रम आयोजित कर आजादी के दिन का जश्न मनाया गया. स्वतंत्रता दिवस के दिन मुख्यमंत्री भूपेश बघेल ने प्रदेशवासियों को बड़े तोहफे का ऐलान किया. सीएम बघेल ने छत्तीसगढ़ में चार नए जिले और 18 तहसील के गठन की घोषणा की है.
 मुख्यमंत्री भूपेश बघेल ने रविवार को राजधानी रायपुर के पुलिस परेड ग्राउंड में आयोजित स्वतंत्रता दिवस के मुख्य समारोह में प्रदेशवासियों के लिए ऐतिहासिक सौगात का ऐलान किया. सीएम भूपेश बघेल ने स्वतंत्रता दिवस पर झंडा वंदन के बाद प्रदेश की जनता को संबोधित करते हुए छतीसगढ़ में जिलों का पुनर्गठन करते हुए चार नए जिले गठित करने की घोषणा की.
 सीएम बघेल ने कहा कि मोहला-मानपुर, सक्ती, सारंगढ़-बिलाईगढ़ और मनेन्द्रगढ़ नाम से नए जिले बनाए जाएंगे. सीएम ने साथ ही प्रदेश में 18 नई तहसीलों के गठन की भी घोषणा की. गौरतलब है कि छतीसगढ़ में इस समय कुल जिलों की संख्या 28 है. सरकार ने चार और जिले बनाने का ऐलान कर दिया है. चार नए जिलों को मिलाकर छत्तीसगढ़ में जिलों की संख्या 32 पहुंच जाएगी.
 इससे पहले सीएम बघेल ने प्रदेशवासियों को स्वतंत्रता दिवस की बधाई दी और आजादी की लड़ाई में अपना सर्वस्व न्योछावर करने वाले वीर स्वतंत्रता सेनानियों को याद किया. सीएम ने स्वतंत्रता संग्राम सेनानियों के साथ ही उनके पुरखों को भी नमन किया.
 
देश आज पचहत्तरवां स्वतंत्रता दिवस मना रहा है. देशवासी स्वतंत्रता दिवस के जश्न में डूबे हैं. छत्तीसगढ़ में भी विविध कार्यक्रम आयोजित कर आजादी के दिन का जश्न मनाया गया. स्वतंत्रता दिवस के दिन मुख्यमंत्री भूपेश बघेल ने प्रदेशवासियों को बड़े तोहफे का ऐलान किया. सीएम बघेल ने छत्तीसगढ़ में चार नए जिले और अट्ठारह तहसील के गठन की घोषणा की है. मुख्यमंत्री भूपेश बघेल ने रविवार को राजधानी रायपुर के पुलिस परेड ग्राउंड में आयोजित स्वतंत्रता दिवस के मुख्य समारोह में प्रदेशवासियों के लिए ऐतिहासिक सौगात का ऐलान किया. सीएम भूपेश बघेल ने स्वतंत्रता दिवस पर झंडा वंदन के बाद प्रदेश की जनता को संबोधित करते हुए छतीसगढ़ में जिलों का पुनर्गठन करते हुए चार नए जिले गठित करने की घोषणा की. सीएम बघेल ने कहा कि मोहला-मानपुर, सक्ती, सारंगढ़-बिलाईगढ़ और मनेन्द्रगढ़ नाम से नए जिले बनाए जाएंगे. सीएम ने साथ ही प्रदेश में अट्ठारह नई तहसीलों के गठन की भी घोषणा की. गौरतलब है कि छतीसगढ़ में इस समय कुल जिलों की संख्या अट्ठाईस है. सरकार ने चार और जिले बनाने का ऐलान कर दिया है. चार नए जिलों को मिलाकर छत्तीसगढ़ में जिलों की संख्या बत्तीस पहुंच जाएगी. इससे पहले सीएम बघेल ने प्रदेशवासियों को स्वतंत्रता दिवस की बधाई दी और आजादी की लड़ाई में अपना सर्वस्व न्योछावर करने वाले वीर स्वतंत्रता सेनानियों को याद किया. सीएम ने स्वतंत्रता संग्राम सेनानियों के साथ ही उनके पुरखों को भी नमन किया.